23. schôdza NR SR - 6.deň - B. popoludní
Dátum: 2024-12-03
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

62. Ďakujem veľmi pekne. Milé kolegyne, milí kolegovia, toto je téma, ktorá Slovenskom naozaj aj v súčasnosti... môžem si ísť zobrať okuliare? Zabudol som si okuliare. Gašpar, Tibor, podpredseda NR SR Pozastavte pánovi Pročkovi čas. Neprišiel o vzácne sekundy. Nech sa páči, môžte mu pustiť čas. Ďakujem. Ďakujem. Ďakujem veľmi pekne. Referendum je naozaj najdôležitejší a jediný taký veľký účinný nástroj obyčajných ľudí na to, aby mohli prejaviť svoj názor inak ako vo voľbách. Jediné úspešné referendum viete, kedy bolo? Európska únia, 16. máj 2003 občania rozhodovali o vstupe Slovenska do Európskej únie. Viac ako 93 % hlasujúcich občanov hlasovalo za vstup, účasť vo voľbách bola 52,1 %. Fico vždy pred voľbami ako sme to tu už počuli, rozprával o tom, že treba referendum zmeniť, že treba dať občanom právo rozhodovať o tom. Keď sme boli pri moci my, keď sme vládli, tak Fico vrieskal o referende, referendovú otázku, dole s nimi, poďme s nimi dole. Teraz keď vládne, tak rozpráva, no my máme právo vládnuť štyri roky, veď občania nás zvolili. To je presne tak, ako keď v roku 2016 vám nevadí, že Matovič je BS-ko a neupozorňujete na to, vtedy ste na to neupozorňovali a teraz na to upozorňujete, tak pre mňa je to také isté, ako keď Fico rozpráva o tom, že vtedy, keď nie je pri moci, treba referendum a keď je pri moci, tak referendum netreba. Referendum pre Slovákov je naozaj vec, ktorá im dáva právo zmeniť, ale súčasná forma referenda je len taká informatívna, pretože naozaj vyzbierate podpisy, tie podpisy dáte prezidentovi, prezident vypíše referendovú otázku a potom tu v pléne o tom rozhodujú poslanci. A teraz si predstavte, že by bolo referendum, podpisy vyzbierané, úspešné, no kto o tom rozhoduje? Poslanci. Ako by rozhodlo 79 poslancov, pretože už aj Huliak dostal tankodróm v Očovej, tak ako by rozhodli... (Reakcia z pléna.) Prosím? Raketodrom? Aha, raketodrom, aj tankodrom, ale to dostal, tankodrom dostal jeho bratanec Fero. Ako by rozhodli poslanci vládnej koalície o referende? (Kýchnutie v sále.) Pravda je, na zdravie. No jednoducho by to zmietli zo stola, ale tento, tento zákon a ja vám prečítam, čo Igor Matovič vám neprečítal a čo si občania nemôžu prečítať, a to je, v dôvodovej správe sa totižto píše, že cieľom novelizácie Ústavy Slovenskej republiky je posilnenie práva občanov Slovenskej republiky zúčastňovať sa na správe vecí verejných prostredníctvom inštitútu referenda, ale takéto posilnenie účasti občanov na rozhodovacích procesoch je žiadúce aj z dôvodu aktuálnej politickej situácie, keď sa javí, že parlamentná väčšina v NR SR nechráni verejný záujem, ale vlastné záujmy a záujmy finančných skupín. A návrhom ústavného zákona sa priznáva občanom Slovenskej republiky právo, aby mohli v referende priamo, Slováci, aby ste mohli priamo v referende rozhodnúť o skrátení prebiehajúceho volebného obdobia Národnej rady Slovenskej republiky, čo Robert Fico vo svojich vystúpeniach, keď nie je premiérom, keď nie je vo vláde, rozpráva a čo chce. V zmysle judikatúry Ústavného súdu Slovenskej republiky totiž platí, že občania nemôžu rozhodnúť o skrátení volebného obdobia NR SR a môžu len vtedy, ak im takéto právo prizná základná norma štátu, ktorou je Ústava Slovenskej republiky. Čiže keď len vám Ústava Slovenskej republiky, milí Slováci, zaručí to, že v tom referende priamo môžete rozhodnúť, len vtedy máte to právo. A tento zákon je o tom, aby ste teda mohli v referende rozhodnúť o tom, či ten Fico má vládnuť, či ten Matovič má vládnuť, či ten ďalší premiér Ódor, alebo iný premiér má vládnuť, je to na vás. Takže toto je dobrý zákon a ja ho podporím, pretože vždy, keď som predtým, pred vstupom do verejného života pozeral, tak ja som vždycky hovoril, že poďme do referenda, poďme do referenda! Lenže referendá u nás boli s malou účasťou, s nízkou účasťou. Takže toto je veľmi, veľmi, dobrý zákon. Ďakujem veľmi pekne.